У 1519 року (двойчы) і 1533 року замак асаджвалі наўгародзка-пскоўскія ратнікі на чале з князем М. Кісьліцам і, напэўна, спалілі яго. Сьляды агню ў профілі замкавага валу й культурным слоі пацьвярджаюць шматразовыя пажары ўмацаваньняў. У 1567 року ў Маладэчне праходзілі папярэднія перамовы паміж прадстаўнікамі ВКЛ і Польшчы пра ўмовы заключэньня Люблінскай уніі. У пачатку ХVІІ ст. уладальнікам Маладэчна быў Леў Сапега. Існуе меркаваньне, што Карл XII у час Паўночнай вайны пабываў у Маладэчанскім замку.